MOŽNO SPRÍSTUPNIŤ

Návrh na vymenovanie zostávajúcich členov Správnej rady
Úradu pre dohľad nad zdravotnou starostlivosťou 

	V súlade s § 24 ods. 1 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon“) Správna rada Úradu pre dohľad nad zdravotnou starostlivosťou (ďalej len „správna rada“) má sedem členov (predseda, podpredseda a ďalší piati členovia správnej rady, z ktorých traja nie sú zamestnancami úradu). V zmysle § 24 ods. 2 zákona členov správnej rady vymenúva a odvoláva vláda Slovenskej republiky (ďalej len „vláda“) na návrh ministra zdravotníctva Slovenskej republiky. 

Na základe § 24 ods. 4 zákona členom správnej rady môže byť fyzická osoba, ktorá spĺňa nasledovné požiadavky:
-	má spôsobilosť na právne úkony v plnom rozsahu,
-	je dôveryhodná (táto skutočnosť sa preukazuje odpisom registra trestov nie starším ako tri mesiace),
-	má trvalý pobyt na území Slovenskej republiky,
-	má diplom o absolvovaní vysokoškolského štúdia študijných programov druhého stupňa v študijnom odbore právo, v študijných odboroch ekonomického smeru, v študijnom odbore všeobecné lekárstvo, v študijnom odbore ošetrovateľstvo alebo v študijnom odbore pôrodná asistencia,
-	má najmenej trojročnú prax v oblasti zdravotného poistenia, v oblasti práva, v oblasti finančného trhu alebo v oblasti poskytovania zdravotnej starostlivosti.

Vláda uznesením číslo 1132 z 24. novembra 2004 vymenovala piatich členov správnej rady nasledovne:

predseda:	Ing. Zoltán Gyurász		
podpredseda:	doc. MUDr. Ján Porubský, CSc.
člen:		MUDr. Mario Lužinský
člen:		MUDr. Dušan Smolka, MPH
člen:		JUDr. Silvia Bernáthová

V nadväznosti na uvedené predkladám návrh na vymenovanie zostávajúcich dvoch členov správnej rady nasledovne:

člen:		MUDr. Miroslav Hagara
člen:		JUDr. Marianna Somogyiová

Obaja navrhovaní kandidáti spĺňajú všetky zákonom stanovené požiadavky na vymenovanie za členov správnej rady.